**גביע העולם בשחמט** הוא השם שניתן למספר טורנירי שחמט. מאז שנת 2000 זהו טורניר בשיטת המפסיד מודח שבו מתמודדים 128 שחמטאים ומאורגן על ידי פיד"ה.

גביע עולם GMA
-------------

בשנים 1988 ו-1989, אגודת רב-האמנים (Grandmaster Association או בראשי תיבות GMA) ארגנה שישה טורנירים ברמה גבוהה על פני שנתיים בשיטה הזהה לסבב הגרנד פרי בשחמט. התחרות הורכבה משישה טורנירים כאשר לכל שחמטאי מחשבים את הניקוד של שלושת הטורנירים הטובים ביותר שלו. בטורניר זכה גארי קספרוב.

האגודה ארגנה תחרות נוספת כזו בשנים 1991–1992 אך התחרות ננטשה לאחר טורניר אחד.

גביע העולם שמאורגן על ידי פיד"ה
-------------------------------

### היסטוריה

בשנים 2000 ו-2002, פיד"ה המאורגנת את שני גביעי העולם הראשונים. הטורניר נערך בשיטת המפסיד מודח ולא היה מקושר לאליפות העולם בשחמט. בשני הטורנירים ניצח וישוואנתן אנאנד.

מאז שנת 2005, אירוע באותו השם הוא חלק מהמוקדמות לאליפות העולם בשחמט. הטורניר מתקיים פעם בשנתיים. בטורניר היו 128 שחקנים. משנת 2021 עלה כמות המשתתפים ל־206 ונוסף סיבוב לכל השחמטאים מלבד ה־50 המדורגים הראשונים שעולים אוטומטית לסיבוב השני.

מגביע העולם בשחמט 2005 העפילו עשרה שחמטאים לתחרות המועמדים של אליפות העולם בשחמט 2007. בגביע העולם זכה לבון ארוניאן.

מגביע העולם בשחמט 2007 העפיל המנצח, גטה קמסקי לחצי-גמר אליפות העולם בשחמט 2010.

מגביע העולם בשחמט 2009 העפיל המנצח, בוריס גלפנד, לתחרות המועמדים של אליפות העולם בשחמט 2012.

מגביע העולם בשחמט 2011 העפילו שלושה שחמטאים לתחרות המועמדים של אליפות העולם בשחמט 2013: פטר סבידלר, אלכסנדר גרישצ'וק, ווסילי איוונצ'וק.

מגביע העולם בשחמט 2013 העפילו שני שחמטאים לתחרות המועמדים של אליפות העולם בשחמט 2014: ולדימיר קראמניק ודמיטרי אנדרייקין.

מגביע העולם בשחמט 2015 העפילו שני שחמטאים לתחרות המועמדים של אליפות העולם בשחמט 2016: סרגיי קריאקין ופטר סבידלר.

מגביע העולם בשחמט 2017 העפילו שני שחמטאים לתחרות המועמדים של אליפות העולם בשחמט 2018: לבון ארוניאן ודינג לירן.

מגביע העולם בשחמט 2019 העפילו שני שחמטאים לתחרות המועמדים של אליפות העולם בשחמט 2021: טיימור רג'אבוב ודינג לירן.

מגביע העולם בשחמט 2021 העפילו שני שחמטאים לתחרות המועמדים של אליפות העולם בשחמט 2023: יאן-קשישטוף דודה וסרגיי קריאקין.

מגביע העולם בשחמט 2023 יעפילו שלושה שחמטאים לתחרות המועמדים של אליפות העולם בשחמט 2024: מגנוס קרלסן, פראגנאננדה ראמשבאבו ופביאנו קרואנה.

### תוצאות

| שנה | מיקום | זוכה | סגן | המודחים בחצי הגמר | מספר השחמטאים שהעפילו לתחרות המועמדים | מספר מתמודדים |
| --- | --- | --- | --- | --- | --- | --- |
| 2000 | שן-יאנג, סין | הודוהודו וישוואנתן אנאנד | יבגני ברייב | בוריס גלפנד
גילברטו מילוס (Gilberto Milos) |  | 24 |
| 2002 | היידראבאד, הודו | הודוהודו וישוואנתן אנאנד | רוסטם קסימג'אנוב | אלכסיי דרייב (Алексей Дреев)אלכסנדר בליאבסקי |
| 2005 | חנטי-מנסיסק, רוסיה | ארמניהארמניה לבון ארוניאן | רוסלן פונומריוב | אטיין בקרו (שלישי)אלכסנדר גרישצ'וק (רביעי) | 10 | 128 |
| 2007 | ארצות הבריתארצות הברית גטה קמסקי | אלכסיי שירוב | סרגיי קריאקיןמגנוס קרלסן | 1 |
| 2009 | ישראלישראל בוריס גלפנד | רוסלן פונומריוב | סרגיי קריאקיןולדימין מלחוב (ВладимирМалахов) | 1 |
| 2011 | רוסיהרוסיה פטר סבידלר | אלכסנדר גרישצ'וק | וסילי איוונצ'וק (שלישי)רוסלן פונומריוב (רביעי) | 3 |
| 2013 | טרומסה, נורווגיה | רוסיהרוסיה ולדימיר קראמניק | דמיטרי אנדרייקין | מקסים ושייה-לגראביבגני טומשבסקי | 2 |
| 2015 | באקו, אזרבייג'ן | רוסיהרוסיה סרגיי קריאקין | פטר סבידלר | פבל אליינובאניש גירי | 2 |
| 2017 | טביליסי, גאורגיה | ארמניהארמניה לבון ארוניאן | דינג לירן | וסלי סומקסים ושייה-לגראב | 2 |
| 2019 | חנטי-מנסיסק, רוסיה | אזרבייג'ןאזרבייג'ן טיימור רג'אבוב | דינג לירן | מקסים ושייה-לגראביו יאנגי | 2 |
| 2021 | סוצ'י, רוסיה | פוליןפולין יאן-קשישטוף דודה | סרגיי קריאקין | מגנוס קרלסןולדימיר פדוסייב | 2 | 206 |
| 2023 | באקו, אזרבייג'ן | נורווגיהנורווגיה מגנוס קרלסן | פראגנאננדה ראמשבאבו | פביאנו קרואנהניג'אט אבסוב | 3 |

הערות שוליים
------------

1. ↑  רג'אבוב פרש מהתחרות מסיבות אישיות, והוחלף במקסים ושייה-לגראב. רג'אבוב שיחק במקום זאת בתחרות המועמדים 2022.
2. ↑  בעקבות דברים שאמר קריאקין על המלחמה באוקראינה הוא הושעה מכל פעילה כל שבפועל הוא לא השתתף בתחרות המועמדים. הודעה על השעייתו של קריאקין מטעם פיד"ה
3. ↑  קרלסן הודיע שהוא לא מעוניין להשתתף בתחרות המועמדים, כל עוד הפורמט לא משתנה. אם הוא יממש את דבריו, במקומו יעפיל מי שסיים רביעי ניג'אט אבסוב
4. ↑  *The Winners of Hyderabad* באתר chessbase.

| גביע העולם בשחמט |
| --- |
| 

|  |
| --- |
| 2000 • 2002 • 2005 • 2007 • 2009 • 2011 • 2013 • 2015 • 2017 • 2019 • 2021 • 2023 |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534540505171
* LCCN: sh90004199

 |